
Egy óra volt még hátra ebédig. Jimmy, a kis nyuszi két idősebb testvérével játszott. 

- Édességet szeretnék enni - mondta Jimmy hirtelen. - Talán van Anyának egy nyalókája vagy egy szelet csokija számunkra. 

- Nem ehetünk édességet ebéd előtt - mondta a legidősebb testvér. - Te is tudod, hogy nem szabad, Jimmy.  

- Én szeretem az almát és a szőlőt - mondta a középső testvér. - Édesek és finomak.

Jimmy elhúzta a száját. 

- Fúj, én nem szeretem a gyümölcsöket. 

Aztán azt suttogta. 

- Tudjátok mit? Láttam, hogy Anya vett cukorkát tegnap. Megyek, veszek belőle. Ki jön velem?

- Én nem - mondta a legidősebb testvér és visszament a játékaihoz. 

- Én sem megyek - válaszolta középső testvére. 

Jimmy legyintett és kiment a szobából. Lassan elindult a konyha felé és körülnézett, hogy látja-e valaki.

Az asztal már meg volt terítve ebédre. 

Mindegyik nyuszinak saját tányérja volt. A legidősebb testvér tányérja kék volt, a középső testvéré zöld. Jimmy tányérja pedig narancssárga. 

Az asztal közepén egy tál volt, tele friss zöldségekkel. Volt ott uborka, répa, paradicsom, piros és sárga paprika és egy kis káposzta.  

Jimmy felhúzta az orrát. Fúj! Én ezt nem fogom megenni, gondolta. 

Odament a konyhaszekrényhez és meglátta a zacskó cukorkát. De a szekrény olyan magas volt, hogy Jimmy nem érte el. 

Megfogta az egyik széket és közelebb tette a konyhaszekrényhez. Felmászott rá, de még mindig nem érte el a polcot!

Jimmy lemászott és újra körülnézett. Ekkor fogott egy nagy, üres edényt és lefordította. Rátette az edényt a székre, majd felmászott. 

Most végre rálátott a legmagasabb polcra. A polc túlsó sarkában volt egy nagy zacskó, tele édességgel!

De ... még mindig nem érte el. Még magasabbra kellett másznia. 

Mi mást használhatnék? Gondolta Jimmy, ahogy mászott lefele. Hirtelen meglátta anyja hatalmas szakácskönyvét. 

- Pontosan erre van szükségem! - mondta boldogan, ahogy megragadta a könyvet. 

Rátette a szakácskönyvet a felfordított edényre és lassan felmászott. Végre elérte a polcot. 

De ahogy Jimmy a zacskó cukorkáért nyúlt, a szék elkezdett billegni. 

Jimmy hamar elvesztette az egyensúlyát és elterült a földön. 

Az edény mellé esett egy hangos csattanással. Majd a szakácsköny következett és pontosan szegény Jimmy fején landolt. 

Jimmy felnézett a konyhaszekrényre és úgy tűnt, mintha

